Հետո ստեղծվեցին մարսագնացներ և սարքեր, որոնք եղան Վեներայի վրա և արժեքավոր տեղեկություններ տվեցին մոտակա մոլորակների մասին: Կար նաև СТР-1 ռոբոտը, որը աշխատում էր Չերնոբիլի աղետի վարակված գոտում, ի դեպ Ալեքսանդր Քեմուրջյանը այնտեղ ևս երկար ժամանակ գործուղման է եղել: Ստացվեց այնպես, որ գաղտնի գիտնականն իր արտասահմանցի գործընկերների հետ կարողացավ շփվել միայն 1990 թվականին: Նրան անիջապես աշխատանքային մեծ առաջարկներ արվեցին ԱՄՆ-ից, սակայն Քեմուրջյանը մնաց ինստիտուտում, իր Լենինգրադում, որն այդ ժամանակ արդեն Սանկտ-Պետերբուրգ էր դարձել: